|  |  |
| --- | --- |
| Stema noua - mica | **ROMÂNIA****JUDEŢUL CLUJ****CONSILIUL LOCAL AL MUNICIPIULUI DEJ**Str. 1 Mai nr. 2, Tel.: 0264/211790\*, Fax 0264/223260, E-mail: primaria@dej.ro |
|  |

## H O T Ă R Â R E A Nr. 12

**din 29 ianuarie 2016**

**privind aprobarea Indicatorilor tehnico - economici actualizați reprezentând**

**noua valoare a investiției „Modernizare Străzi în Municipiul Dej ”**

**Consiliul local al Municipiului Dej,** întrunit în ședința ordinară din data de 29 ianuarie 2016;

 Având în vedere **proiectul de hotărâre**, prezentat din **iniţiativa primarului Municipiului Dej**, întocmit în baza Raportului Nr. 1.485 din data de 20 ianuarie 2016, al Biroului Programe Dezvoltare din cadrul Primăriei Municipiului Dej, prin care se propune spre aprobare **Indicatorii tehnico - economici actualizați reprezentând noua valoare a investiției „Modernizare Străzi în Municipiul Dej”,** proiect avizat favorabil în ședința de lucru a comisiei economice din data de 29 ianuarie 2016;

Ținând cont de prevederile Ordonanței de Urgenţă Nr. 28 din 10 aprilie 2013 pentru aprobarea Programului Naţional de Dezvoltare Locală;

Ordinului Nr. 1.851 din 9 mai 2013 privind aprobarea Normelor metodologice pentru punerea în aplicare a prevederilor Ordonanţei de Urgenţă a Guvernului Nr. 28/2013 pentru aprobarea Programului naţional de dezvoltare locală;

Legii Nr. 227/2015 privind Codul fiscal cu modificările si completările ulterioare;

Adresa Ministerului Dezvoltării Regionale și Administrației Publice, Direcția Generală Dezvoltare Regională și Infrastructura Nr. 1.584 din data de 11 ianuarie 2016;

 În temeiul prevederilor ’art. 36’, alin. (4), lit.”a”, ”d”, şi ’art. 45’, alin. (2), lit.”a” și ”d” din Legea Nr. 215/2001 privind administraţia publică locală, cu modificările şi completările ulterioare,

**H O T Ă R Ă Ş T E:**

 **Art. 1**. **Aprobă** actualizarea indicatorii tehnico-economici ai investiției **“Modernizare Străzi în Municipiul Dej”**, a cărei valoare totală actualizată este în **sumă de 10.500.229,64 lei TVA inclus.**

**Art. 2.** **Aprobă** alocarea de la bugetul local al Municipiului Dej a **sumei de 2.306.094,52 lei,** reprezentând cheltuieli neeligibile necesare cofinanțării proiectului **„Modernizare Străzi în Municipiul Dej”.**

**Art. 3.** Cu ducerea la îndeplinire a prevederilor prezentei hotărâri se încredinţează Primarului Municipiului Dej, Biroului Programe Dezvoltare, Direcţia Economică, Direcția Tehnică şi Serviciului Juridic din cadrul Primăriei Municipiului Dej.

**Preşedinte de şedinţă,**

 **Lazăr Nicolae**

**Nr. consilieri în funcţie - 19**

 **Nr. consilieri prezenţi - 17**

**Nr. voturi pentru - 17**

 **Nr. voturi împotrivă -**

 **Abţineri -**  **Contrasemnează**

 **Secretar, Jr. Pop Cristina**